เกาะติดผลคัดเลือกโรงไฟฟ้าชีวมวลภาคใต้ ใครแห้ว-ไม่แห้วรู้กันวันนี้!
เกาะติดผลคัดเลือกโรงไฟฟ้าชีวมวลภาคใต้ ใครแห้ว-ไม่แห้วรู้กันวันนี้! 
25 ส.ค. 2559

ผู้สื่อข่าวรายงานว่า ในวันนี้ (25 ส.ค.) สำนักงานคณะกรรมการกำกับกิจการพลังงาน (สำนักงาน กกพ.) จะประกาศรายชื่อผู้ได้รับคัดเลือกโรงไฟฟ้าชีวมวล ในพื้นที่จังหวัดชายแดนใต้มีเป้าหมายการรับซื้อที่กำหนดไว้จำนวน 36 เมกะวัตต์  และผู้ที่ได้รับการคัดเลือกลงนามในสัญญาซื้อขายไฟฟ้า ภายในวันที่ 23 ธ.ค.59 และจะต้องจ่ายไฟฟ้าเข้าระบบเชิงพาณิชย์ (COD) ภายในเดือน ธ.ค.61
 
สำหรับรายชื่อผู้ผ่านเทคนิคโรงไฟฟ้าชีวมวล ในพื้นที่จังหวัดชายแดนใต้มีทั้งหมด 44 โครงการ ดังนี้
บริษัท บีซีพีจี ไบโอเพาเวอร์ 1 จำกัด                          บีซีพีจี ไบโอเพาเวอร์ 1 (นาทวี)                 9.9
บริษัท พลังชีวมวลชุมชน จำกัด                                ต.ลุโบะบือซา อ.ยี่งอ จ.นราธิวาส                3
บริษัท พลังชีวมวลชุมชน จำกัด                                ต.ตันหยงมัส  อ.ระแงะ จ.นราธิวาส              3
บริษัท พลังชีวมวลชุมชน จำกัด                                ต.โละจูด อ.แว้ง จ.นราธิวาส                     3
บริษัท พลังชีวมวลชุมชน จำกัด                                ต.คลองเปียะ อ.จะนะ จ.สงขลา                 3
บริษัท พลังชีวมวลชุมชน จำกัด                                ต.บาโงสะโต อ.ระแงะ จ.นราธิวาส               3
บริษัท พลังชีวมวลชุมชน จำกัด                                ต.นาประดู่ อ.โคกโพธิ์ จ.ปัตตานี                 3
บริษัท สากล เอนเนอยี ไบโอแมส พาวเวอร์ 15 จำกัด        โรงไฟฟ้าชุมชนและธรรมชาติ CNPP เทพา       9.9
บริษัท คลีน เอ็นเนอร์จี โปรดิวเซอร์ จำกัด                     โรงไฟฟ้าชีวมวล คลีน เอ็นเนอร์จี โปรดิวเซอร์     9.9
บริษัท อีโค เอ็นเนอร์ยี กรุ๊ป คอร์ปอเรชั่น จำกัด               โรงงานผลิตไฟฟ้าด้วยเชื้อเพลิงยี่งอ                 9.9
บริษัท ยะลา คลีน เพาเวอร์ จำกัด                              ยะลา คลีน เพาเวอร์                              9.9
บริษัท โกลบอลแอดวานซ์อินดัสตรี จำกัด                      โกลบอลไบโอแมส 1                            9.9
บริษัท โกลบอลแอดวานซ์อินดัสตรี จำกัด                      โกลบอลไบโอแมส 2                            9.3
บริษัท โกลบอลแอดวานซ์อินดัสตรี จำกัด                      โกลบอลไบโอแมส 3                            3.6
บริษัท โกลบอลแอดวานซ์อินดัสตรี จำกัด                      โกลบอลไบโอแมส 4                            3.6
บริษัท โกลบอลแอดวานซ์อินดัสตรี จำกัด                      โกลบอลไบโอแมส 5                            3.6
 

 
เบื้องต้นกลุ่มบริษัทจดทะเบียน (บจ.) ที่มีแนวโน้มจะได้รับงานได้แก่ บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH, บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH, บริษัท บางจากปิโตรเลียม จำกัด (มหาชน) หรือ BCP, กลุ่มร่วมทุนบริษัท อีสต์โคสท์เฟอร์นิเทค จำกัด (มหาชน) หรือ ECF, บริษัท ฟอร์จูน พาร์ท อินดัสตรี้ จำกัด (มหาชน) หรือ FPI และบริษัท เอเชีย กรีน เอนเนอจี จำกัด (มหาชน) หรือ AGE เป็นต้น
 
อนึ่ง กกพ.ออกประกาศรับซื้อไฟฟ้าจากผู้ผลิตไฟฟ้าขนาดเล็กมาก โครงการผลิตไฟฟ้าจากพลังงานหมุนเวียน (ไม่รวมโครงการพลังงานแสงอาทิตย์) ในแบบ Feed-in Tariff พ.ศ.2559 (ระยะที่ 1 สำหรับพื้นที่ 3 จังหวัดชายแดนภาคใต้ จังหวัด ปัตตานี จังหวัดยะลา และจังหวัดนราธิวาส และ 4 อำเภอในจังหวัดสงขลา (อำเภอจะนะ อำเภอเทพา อำเภอสะบ้าย้อย และอำเภอนาทวี)